PRITARTA

Rokiškio rajono savivaldybės tarybos

2023 m. lapkričio 30 d. sprendimu Nr. TS-

**PARTNERYSTĖS SUTARTIS**

2023 m. \_\_\_\_\_\_\_\_\_\_d. Nr. \_\_\_\_\_\_\_\_\_\_\_\_

Vilnius

**Sutarties šalys:**

**Viešoji įstaiga Inovacijų agentūra**, buveinės adresas Juozo Balčikonio g. 3, LT-08247 Vilnius, įmonės kodas 125447177, atstovaujama Pažangos departamento direktorės Patricijos Reut, veikiančios pagal įstaigos direktoriaus suteiktus įgaliojimus (toliau vadinamas **Vykdytoju**),ir **Rokiškio rajono savivaldybė**, kodas 111101681, buveinės adresas: Sąjūdžio a. 1, LT-42136 Rokiškis, atstovaujama Rokiškio rajono savivaldybės mero Ramūno Godeliausko, veikiančio pagal Rokiškio rajono savivaldybės tarybos 2023 m. lapkričio 30 d. sprendimu Nr. TS-\_\_\_\_\_ suteiktą įgaliojimą (toliau vadinamas **Partneriu**), toliau visi kartu vadinami **Partneriais,** pasirašo šią sutartį (toliau vadinama **Sutartimi),** kurioje susitaria dėl bendradarbiavimo bendroje, visiems Partneriams naudingoje, neprieštaraujančioje įstatymams veikloje.

**I. SUTARTIES DALYKAS**

1. Šalys susitaria bendradarbiauti įgyvendinant projektą „Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą regionuose“ (toliau vadinama **Projektas**), pagal 2022–2023 metų programos valdytojos Lietuvos Respublikos Ekonomikos ir inovacijų ministerijos ekonomikos transformacijos ir konkurencingumo plėtros programos pažangos priemonės Nr. 05-001-01-08-09 ,,Skatinti verslumą ir kurti paskatas įmonių augimui“ kvietimą.

**II. ŠALIŲ BENDRŲ REIKALŲ TVARKYMAS PROJEKTO KLAUSIMAIS**

2.1. Tvarkyti Partnerių bendros veiklos einamuosius reikalus, atstovauti Partneriams santykiuose su viešąja įstaiga Inovacijų agentūra (Įgyvendinančioji institucija) pavedama Vykdytojui. Vykdytojas atstovauja Partneriams tvarkant bendrus reikalus pagal šį Sutarties punktą, t. y. Vykdytojas turi teisę veikti, atstovauti, pasirašyti dokumentus, susijusius su Projektu.

2.2. Vykdytojas turi teisę prašyti ir gauti Partnerio informaciją ir dokumentus, reikalingus Projekto finansavimo sutarčiai įgyvendinti.

2.3. Partneris turi teisę gauti informaciją ir bet kada susipažinti su bendros veiklos tvarkymo ir kitais dokumentais, susijusiais su Projekto įgyvendinimo eiga.

2.4. Partneriai Projekto įgyvendinimo metu privalo bendradarbiauti. Jeigu kyla kliūčių, kiekviena Šalis privalo imtis visų nuo jo priklausančių priemonių toms kliūtims pašalinti.

2.5. Vykdytojas kontroliuoja bendros veiklos vykdymo suderinamumą ir harmoningumą.

2.6. Partneriai neturi teisės perleisti savo įsipareigojimų ir teisių pagal šį Sutarties punktą tretiesiems asmenims be kito Partnerio raštiško sutikimo.

**III. PAGRINDINĖS PARTNERIŲ PAREIGOS IR TEISĖS**

3.1. Partneriai įsipareigoja įgyvendinti Projektą tokiu būdu, kad būtų pasiekti visi joje numatyti rezultatai, pasekmės ir poveikis.

3.2. Vykdytojas įsipareigoja:

3.2.1. atlikti Partnerių bendrų reikalų tvarkymą, veiklų koordinavimą, į kurį įeina:

3.2.1.1. atstovavimas Partnerių santykiuose su trečiaisiais asmenimis;

3.2.1.2. Projekto įgyvendinimo koordinavimas;

3.2.1.3. Partnerio informavimas apie šioje Sutartyje numatytų dokumentų rengimo ir vykdymo eigą;

3.2.1.4. užtikrinti veiklų įgyvendinimą ir rezultatų pasiekimą.

3.3. Partneris įsipareigoja:

3.3.1. Įgyvendinti Projekte numatytą Partnerio veiklą, nurodytą 1 priede;

3.3.2. Partneris prie projekto prisideda ne mažiau kaip 15 proc. nuosavomis lėšomis;

3.3.3. Partneris prisidės prie programos veiklų viešinimo, informacijos tiksliniams klientams apie projekto veiklas suteikimo, tinklaveikos renginių organizavimo ir kitų projekte veiklų įgyvendinimo;

3.3.4. Partneris suteiks projekte numatytoms veikloms tinkamas patalpas (pagal iš anksto suderintą veiklų grafiką);

3.3.5. Partneris paskirs atsakingą už projektą asmenį (fizinį) ir Vykdytoją informuos oficialiu raštu;

3.3.6. Partneris, neįvykdęs savo įsipareigojimų pagal šią Sutartį ar juos įvykdęs netinkamai, taip pat vienašališkai nutraukęs šią Sutartį nesant esminių jos pažeidimų iš kitų Partnerių pusės, privalo atlyginti kitiems Partneriams dėl to atsiradusius tiesioginius ir netiesioginius nuostolius Lietuvos Respublikos įstatymais nustatyta tvarka.

**IV.** **SUTARTIES GALIOJIMAS, PASIBAIGIMAS, NUTRAUKIMAS**

4.1. Sutartis įsigalioja nuo jos pasirašymo dienos.

4.2. Vieno iš Partnerių veiklos pasibaigimas ar reorganizavimas, taip pat jų savininko, pavadinimo pasikeitimas nėra pagrindas šiai Sutarčiai nutraukti.

4.3. Partneris, norintis nutraukti šią Sutartį, turi apie tai pranešti kitam Partneriui prieš prasidedant naujiems kalendoriniams metas ir naujam veiklų, numatytų Projekte, įgyvendinimo periodui, t. y. ne vėliau kaip iki einamųjų metų gruodžio 30 d. Partneris, kuris nebėra Sutarties dalyvis atsako tretiesiems asmenims pagal prievoles, atsiradusias jam esant Sutarties dalyviu, taip, kaip jis atsakytų būdamas Partneris.

**V. PRANEŠIMAI IR KORESPONDENCIJA**

5.1. Visi pranešimai, sutikimai, atsisakymai ir kita korespondencija pagal šią Sutartį turi būti raštiški ir bus laikomi tinkamai pateikti jų faktinio gavimo momentu ir gali būti pateikiama elektroniniu paštu pagal šioje sutartyje nurodytus rekvizitus.

**VI.** **BAIGIAMOSIOS NUOSTATOS**

6.1. Partneriai atsako už Sutarties nevykdymą ir netinkamą vykdymą šios Sutarties ir Lietuvos Respublikos teisės aktų nustatyta tvarka.

6.2. Partnerių ginčai, iškilę vykdant šią Sutartį, sprendžiami derybų keliu. Nepavykus ginčo išspręsti gera valia ginčai perduodami spręsti teismui pagal Lietuvos Respublikos teisės aktus.

6.3.Ši Sutartis gali būti pakeista ar papildyta Partnerių raštišku susitarimu.

6.4. Pasirašomi ir antspaudais patvirtinami 2 šios Sutarties egzemplioriai – po vieną kiekvienam Partneriui. Visi Sutarties egzemplioriai turi vienodą teisinę galią.

|  |  |
| --- | --- |
| Vykdytojas: **Viešoji įstaiga Inovacijų agentūra**Juridinio asmens kodas 125447177, Juozo Balčikonio g. 3, Vilnius **Pažangos departamento direktorė**Patricija Reut | Partneris: **Rokiškio rajono savivaldybė** Kodas 111101681Sąjūdžio a. 1, Rokiškis**Rokiškio rajono savivaldybės meras**Ramūnas Godeliauskas |

Partnerystės sutarties priedas

**„Bendradarbystės centrai „Spiečius“ (viešoji įstaiga Inovacijų agentūra)“**

**PROJEKTO ĮGYVENDINIMO PLANAS**

**BENDRIEJI DUOMENYS**

|  |  |  |
| --- | --- | --- |
| 1.  | Projekto pavadinimas  | *Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą regionuose*  |
| 2.  | *Projekto įgyvendintojas*  | *VšĮ Inovacijų agentūra*  |
| 2.1.  | *Kodas*   | *125447177*  |
| 2.2.  | *Adresas*  | *Juozo Balčikonio g. 3, LT-08247 Vilnius*  |
| 2.3.  | *Telefono numeris*  | *+370 620 75756*  |
| 2.4.  | *El. paštas*  | *info@inovacijuagentura.lt*  |
| 3.  | Kontaktinis asmuo  | *Pažangos departamento Regioninės verslo transformacijos skyriaus vadovė Indrė Gendroliūtė-Gerulienė*  |
| 3.1.  | *Telefono numeris*  | *+370 605 14839*  |
| 3.2.  | *El. paštas*  | *i.gendroliute-geruliene@inovacijuagentura.lt*  |
| 4.  | Partneris (-iai)  | *Projekto partneris (nurodyta apačioje)*  |
| 4.1.  | *Rokiškio r. savivaldybė* |  | *111101681* |  | *Sąjūdžio a. 1,Rokiškis* | *(8 458) 71 233* | *savivaldybe@rokiskis.lt* |
|  |

**II SKYRIUS**

**PROJEKTO INICIJAVIMAS IR PROJEKTO VEIKLOS**

|  |  |
| --- | --- |
| 5. | Projektu sprendžiamos problemos  |
| *Projektu planuojamos spręsti problemos, jų priežastys:* Lietuvoje išlieka proporcingai nedidelė verslų dalis, kurie patenka „į galimybes orientuoti“ (angl. „opportunity-driven“) verslų kategoriją. Tai mažina šalies konkurencingumą, išlieka mažo produktyvumo ir žemos pridėtinės vertės verslų kūrimosi tendencijos. Įmonės neauga. Pagal apibendrintus kiekybinius verslumo rodiklius, Lietuva patenka tarp pirmaujančių ES šalių (European Commission. (2019). 2019 SBA Fact Sheet & Scoreboard: European Union. Small Business Act. Brussels). Tą vaizdžiai iliustruoja pastaraisiais metais Lietuvoje sparčiai augęs įmonių ir savarankiškai dirbančiųjų skaičius. 2018 metais Lietuvoje veikė 88 tūkst. įmonių – 26 proc. daugiau nei 2008 metais (iki pasaulinės ekonomikos krizės) (Lietuvos statistikos departamento duomenys). Spartus smulkių verslų skaičiaus augimas išryškino kai kurias problemas. Pirma, daugumos smulkių verslų **našumas žemas**. Pavyzdžiui, labai mažos įmonės Lietuvoje yra iki 2 kartų mažiau našios už didesnes įmones (Versli Lietuva. (2018). Labai mažos įmonės Lietuvoje: ekonominė reikšmė ir  |

|  |
| --- |
| augimas. Vilnius). Tyrimai taip pat rodo, kad dauguma Lietuvos įmonių, ypač smulkių, **neauga** arba auga lėtai (Versli Lietuva, (2018). Labai mažos įmonės Lietuvoje: ekonominė reikšmė ir augimas, Vilnius). Tai leidžia daryti išvadą, kad Lietuvos įmonių augimo trūkumas yra rimta Lietuvos ekonomikos problema, kurios sėkmingas sprendimas prisidėtų prie efektyvesnio resursų paskirstymo bei spartesnio našumo augimo ekonomikoje. Pagal Europos verslumo skatinimo fondo (European Entrepreneurship Foundation) atlikto tyrimo duomenis, tik apie 7% Lietuvos smulkiųjų ir vidutinių įmonių (SVV) dalyvauja verslo bendruomenių ar asociacijų veikloje. Tai rodo, kad dauguma smulkiųjų verslininkų veikia izoliuotai, nepasinaudodami bendradarbiavimo galimybėmis, kurios galėtų padėti plėtoti verslą ir įgyti naujų žinių bei tinklų. Susitikimai su potencialiais partneriais, investuotojais ir verslo lyderiais padeda formuoti tvirtas ryšių tinklo grandines, kurios generuoja naujas verslo galimybes. Pažinčių ir kontaktų mezgimas versle yra priemonė įgyti naudingų žinių, užduoti rūpimus klausimus, stebėti, klausytis ir įgytas žinias pritaikyti savo versle, taip pat tai yra galimybė atsirasti naujiems bendriems projektams. **Šiuo projektu siekiama** prisidėti prie aukščiau įvardintų problemų mažinimo, užtikrinant individualizuotą pagalbą verslo pradžioje, teikiant verslo idėjos išgryninimo konsultacijas, padedant pasirengti rinkodaros ir pardavimų strategijas, sudaryti galimybes išsikelti pamatuojamus verslo vystymo tikslus ir tų tikslų įgyvendinimui pasitelkti verslo atstovus-mentorius bei didinant tinklaveikos galimybes, sėkmingą partnerysčių mezgimą. *Projekto poreikis:* Kasmet auganti verslumo aktyvumo atskirtis tarp Sostinės ir Vidurio ir Vakarų regionų, skatina imtis veiklų, kurios prisidėtų prie regionų verslumo skatinimo ir spartesnio verslo augimo. Planuojama įgyvendinti **36 mėn. truksiantį projektą** ,,Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą regionuose“, kurio metu nauji verslai galės pasisemti patirties iš savo srities profesionalų-mentorių, pasitikrinti savo turimos verslo idėjos potencialą, išsigryninti verslo modelį, dalyvaujant programose, naudojantis skaitmeninėmis platformomis, sėkmingai megzti verslo partnerystes tvaresniam verslo augimui. Vis dar didelė dalis šių paslaugų teikiama Sostinės regione, todėl siekiant sumažinti verslo pradžioje kylančius iššūkius ir **padidinti verslų išgyvenamumo galimybes**, šio projekto veiklos nukreiptos į regionų verslus, užtikrinant tokių paslaugų plėtrą regionuose. Projekto veiklos atitiks horizontaliesiems principams: darnaus vystymosi, įskaitant reikšmingos žalos nedarymo principą; lygių galimybių (ypač moterų ekonominio įgalinimo), nediskriminavimo (dėl lyties, rasės, tautybės, pilietybės, kalbos, kilmės, socialinės padėties, tikėjimo, religijos ar įsitikinimų, pažiūrų, amžiaus, lytinės orientacijos, etninės priklausomybės, negalios (judėjimo, regos, klausos ir kt.) ar kt.), įskaitant prieinamumo visiems (paslaugų, infrastruktūros, fizinės ar e. aplinkos sprendimai, informacijos prieinamumo ir pan.) užtikrinimą.  |
| 6.  | Projekto tikslas  |
| *Skatinti pradedančiųjų smulkiojo ir vidutinio verslo subjektų kūrimąsi, augimą ir plėtrą*  |
| 7.  | Projekto tikslinė grupė  |
| *Labai mažos, mažos ir vidutinės įmonės (toliau – MVĮ), verslininkai, išskyrus startuolius (pagal LR Smulkiojo ir vidutinio verslo plėtros įstatymo 2 str. 21 d.), veikiantys ne ilgiau kaip 3 metus.*  |

|  |  |  |  |
| --- | --- | --- | --- |
| **8.**  | **Poveiklės pavadinimas**  | **Poveiklės aprašymas**  | **Poreikio pagrindimas**  |
| *8.1.*  | ***Mentorystės programa***  | *Mentorystės programos trukmė – 8–9 mėnesiai.* *Programos esmė: patyręs verslininkas (mentorius) dalijasi patirtimi su verslą pradedančiu ugdytiniu (mentee) ir kartu siekia mentee verslo progreso. Programa susideda iš grupinių susitikimų, progreso sesijų, individualių susitikimų ir kontaktinių renginių.* *Sudaromas mentorystės planas, kuriame programos dalyviai siekia iš anksto numatytų tikslų.* *Mentorystės programos metu sukuriama vertė mentee: padedame įveikti verslo pradžioje kylančias baimes ir informacijos stygių kaip vystyti verslą; suteikia galimybę įgyti naujų žinių ir užmegzti partnerysčių.* *Šios programos metu mentee yra suteikiama kompleksinė verslo pradžios pagalba, kuri apima kontakto su įvairių sričių specialistais užmezgimą ir galimybes įgyvendinti reikšmingus pokyčius versle bei pasiekti siekiamų rezultatų.*  | *Atsižvelgiant į tai, kad mentorystės programoje patyrę verslininkai neatlygintinai dalijasi patirtimi su augti ir tobulėti norinčiu smulkiuoju ir vidutiniu verslu, inicijuojamu projektu bus stiprinama mentorystės programa, orientuojantis į papildomos vertės mentee sukūrimą. Pagrindinis dėmesys bus skiriamas ilgalaikį poveikį kuriančių verslo kompetencijų ugdymui skirtingų įrankių ir diferencijuoto turinio pagalba.*  *Siūlomos veiklos prisidės prie mentorystės programoje kylančių pagrindinių iššūkių ir problemų sprendimo: mentoriaus ir mentee darbo kokybės gerinimo, konstruktyvių santykių kūrimo, teisingo lūkesčių vienas kito atžvilgiu įvertinimo, tinkamo pasiruošimo ir apčiuopiamo rezultato siekio: SVV subjektų, gavusių mentorystę, išlikimo rinkoje ir augimo.*  |
| *8.2.*  | ***Ekspertinės konsultacijos***  | *Siekiant sumažinti nesėkmės versle riziką ir prisidėti prie spartesnio verslo augimo, bus teikiamos ekspertinės konsultacijos verslo idėjos išgryninimo, tikslinio kliento ir vertės pasiūlymo generavimo, efektyvių pardavimų ir rinkodaros klausimais atrenkant motyvuotus ir perspektyvius verslus, kurie susiduria su pardavimų ir rinkodaros profesionalių konsultacijų trūkumu ir (arba) verslo idėjos vystymo sunkumais.*  | *Statistiniai duomenys rodo, kad didelė verslų dalis neišgyvena net pirmųjų veiklos metų. Tam įtakos turi neišgryninta verslo idėja, netinkamo verslo modelio pasirinkimas, pardavimų ir rinkodaros strategijos nebuvimas. Ekspertinės konsultacijos verslo pradžioje sustiprins verslų išlikimą rinkoje bei jų augimą.*  |
| *8.3.*  | ***Verslo partnerysčių skatinimas***  | *Kuriama verslo susitikimų platforma, kurioje smulkusis verslas galėsi ne tik pristatyti save, bet ir susirasti patikimų partnerių, klientų. Esančios rinkoje platformos, daugiausiai pritaikytos gamybos sektoriui, verslams, kurie eksportuoja. Šios kontaktų platformos tikslas, bus suburti jaunus verslus, kurie megzdami partnerystės tarpusavyje galės greičiau įsitvirtinti rinkoje; Organizuojami verslo kontaktų mezgimo renginiai apimantys partnerysčių mezgimo, teikiamų paslaugų/prekių pristatymų investuotojams, suinteresuotoms šalims veiklas.* *Nemažiau kaip 6 iš 10 kontaktų mezgimo dirbtuvėse dalyvavusių SVV subjektų užmegs reikšmingas partnerystes su kitais SVV subjektais.*  | *Nepakankami ryšių tinklo ištekliai ir galimybės, tinkamų platformų, investicinių renginių, verslo susitikimų trūkumas apriboja verslininkų galimybes užmegzti reikšmingus ryšius su tinkamais rinkos dalyviais: investuotojais, koorporacijų, prekybos tinkų sprendimų priėmėjais. Todėl būtina organizuoti investicinį forumą tradiciniams ir inovatyviems Vidurio ir Vakarų Lietuvos verslams.*  |
| *8.4.*  | **Inkubavimo programa**  | *Inkubavimo programa verslui yra verslo inkubavimo paslaugų teikimas pradedantiesiems mažų ir vidutinių verslų subjektams (SVV). Ši inkubavimo programa sukurta siekiant padėti jauniems verslininkams įveikti pradinius*  | *Individualizuota pagalba sudarant paslaugų krepšelį ir padedant prisitaikyti el. Įrankius verslui vystyti - sumažina nesėkmės rizikas verslo pradžioje užtikrina sėkmingesnį įsitvirtinimą rinkoje. Bendruomenės susitikimai suteikia galimybe pristatyti savo paslaugas ir prekes, užmegzti*  |
|  |  | *verslo iššūkius, skatinti jų veiklos augimą ir įsitvirtinimą rinkoje.* *Teikiant individualizuotą pagalbą SVV subjektams bus pasitelkiami el. įrankiai jų verslo situacijos analizei, sudaromas individualus programų, veiklų planas, nustatomi inkubavimo paslaugų KPI, siekiant spartesnio verslo augimo.* *Svarbiausios veiklos apima:* * ***El. įrankiai****, optimizuojantys procesus:*

*Suteikiame pradėjusiems verslams prieigą prie modernių elektroninių įrankių, kurie leidžia supaprastinti verslo veiklą ir padidinti darbo efektyvumą, taip sumažinant riziką.* * ***Individualius paslaugų paketas****: konsultantai teikia individualias konsultacijas, parenkant konkrečiam verslui efektyviausias paslaugas, kas 3 mėn. peržiūrint paslaugų krepšelio efektyvumą, pritaikant naujas paslaugas.*
* ***SVV viešinimas.*** *Pristatome naujai prisijungusius prie bendruomenės verslus, skelbsime apie jų progresą, pasiekimus, kviesime dalyvauti renginiuose, konferencijoje dalijantis savo verslo pavyzdžiais. Tai prisidės prie didesnio verslo žinomumo, pritrauks daugiau klientų.*

*Inkubavimo programa verslui siekiame skatinti verslo plėtrą, užtikrinti pradedančiųjų verslų įsitvirtinimą rinkoje.*  | *sėkmingas partnerystes, dalinti bei gauti reikšmingų patarimų verslo tema.*  |
| ***Projekto apimtys. Projektas vykdomas 36 mėn. Projekto įgyvendinimo pradžia numatoma 2024 m. I ketv. Kiekvienais projekto įgyvendinimo metais, Savivaldybėje suformuojama 10-12 verslų grupė (verslas turi būti ne senesnis nei 3 metai), kuriai teikiamos mentorystė, ekspertinės konsultacijos, verslo partnerysčių mezgimo ir inkubavimo paslaugos iki einamųjų metų pabaigos. Iš viso numatyta, kad projekte dalyvaus ne mažiau kaip 30 SVV, kurių išgyvenamumas praėjus vieniems metams po projekto ne mažiau kaip 95 proc.***  |
| 9. Partneris (-iai) |  |
| Projekto partneris - Savivaldybė. Partneris prie projekto prisideda ne mažiau kaip 15 proc. nuosavomis lėšomis. Už veiklų, numatytų projekte įgyvendinimą ir rezultatų pasiekimą, atsakinga Inovacijų agentūra. Partneris prisidės prie programos veiklų viešinimo, informacijos tiksliniams klientams apie projekto veiklas suteikimo, tinklaveikos renginių organizavimo ir kitų projekte veiklų įgyvendinimo. Partneris įsipareigoja suteikti projekte numatytoms veikloms tinkamas patalpas (pagal iš anksto suderintą veiklų grafiką) ir paskirti atsakinga už projektą asmenį.  |